ສະຫະລັດ ເປີດເຈລະຈາ ກັບເກົາຫຼີເໜືອ ທີ່ບາງກອກ
ສະຫະລັດ​ ໂຈະການປະຕິບັດງານ ຊອກຫາຊາກກະດູກ ທະຫານອະເມຣິກັນ ​​ໃນ​ປີ 2005 ​ເພາະເປັນ​ຫ່ວງ​​​ເຖິງ ຄວາມ​ປອດ​ໄພ ຂອງ​ພວກ​ພະນັກງານ ​ທີ່​ກ່ຽວຂ້ອງ.
ພວກເຈົ້າໜ້າທີ່ຂອງສະຫະລັດແລະເກົາຫຼີເໜືອກໍາລັງພົບປະກັນທີ່ບາງກອກປະເທດ ໄທ ເພື່ອສົນທະນາຫາລືກ່ຽວກັບຄວາມເປັນໄປໄດ້ ໃນການຟື້ນຟູການດຳເນີນຄວາມ ພະຍາຍາມຊອກຄົ້ນຫາຊາກກະດູກທະຫານອະເມຣິກັນ ທີ່ຍັງຫາຍສາບສູນຫຼັງຈາກ ສົງຄາມເກົາຫຼີນັ້ນ ໂຄສົກຍິງຂອງກອງທັບທະຫານຂອງສະຫະລັດ ໄດ້ກ່າວວ່າ ການໂອ້ລົມສົນທະນາ ໄດ້ເລີ່ມຂຶ້ນໃນວັນອັງຄານມື້ນີ້ ແລະຄາດວ່າຈະໃຊ້ເວລາທັງໝົດ2-3 ວັນນັ້ນ ຄະນະຜູ້ແທນຂອງສະຫະລັດແມ່ນນໍາພາໂດຍລັດຖະມົນຕີ ຊ່ອຍວ່າການກະຊວງ ປ້ອງກັນປະເທດ ທ່ານ Robert Newberry ສະຫະລັດໄດ້ໂຈະການປະຕິບັດງານຊອກຫາຊາກກະດູກທະຫານອະເມຣິກັນ ໃນປີ 2005 ເພາະເປັນຫ່ວງເປັນໃຍເຖິງຄວາມປອດໄພຂອງພວກພະນັກງານທີ່ກ່ຽວຂ້ອງ ຊຶ່ງຕອນນັ້ນໄດ້ເກີດຄວາມເຄັ່ງຕຶງຫ້ອມລ້ອມໂຄງການນິວເຄລຍຂອງເກົາຫຼີເໜືອຢູ່ ທາງຝ່າຍທໍານຽບຫ້າແຈບໍ່ໄດ້ແຈ້ງໃຫ້ຊາບວ່າເປັນຫຍັງຈຶ່ງ ກັບມາໂອ້ລົມສົນທະນາ ກັນຄືນໃໝ່ອີກໃນເວລານີ້ ແຕ່ກ່າວເຖິງວ່າການໂອ້ລົມສົນທະນາດັ່ງກ່າວນີ້ ແມ່ນບໍ່ ໄດ້ພົວພັນກັບເລື່ອງໃດໆທັງສິ້ນ